Ludmila, o tanara dresoare de lei si tigri din Ucraina, vine sa lucreze la circul din Bucuresti. Cu multe sperante, dar si cu un trecut tulburat si apasator, ea imprumuta prenumele celebrei Lidia Jiga, a carei poveste o fascineaza. In ciuda pasiunilor pe care le starneste, de la insistentul Marius si temperamentalul Iuri, pana la un admirator secret care ii lasa flori in fiecare zi la intrarea in circ, in sufletul dresoarei pare a fi loc pentru o singura persoana: sora ei, Oksana, disparuta dupa un accident ce a marcat viata tuturor celor apropiati. Desi o banuieste pe Oksana ca este vinovata pentru accident, Ludmila nu vrea decat sa-si reintalneasca sora si sa o ierte. Demonii interiori scot insa coltii pe nepregatite, iar trecutul revine violent si pustiitor, amenintandu-i viata. “Ludmila, unde ai fost intre 15 si 16 ani?” este intrebarea care o bantuie. Un thriller psihologic captivant despre impacarea cu propriul sine, traume negate, bucuria de a trai, pasiune si libertate.